


[bookmark: _heading=h.gjdgxs][image: gerbonis saspiests laba kvalitate]

OGRES  NOVADA  PAŠVALDĪBA
Reģ.Nr.90000024455, Brīvības iela 33, Ogre, Ogres nov., LV-5001
tālrunis 65071160, e-pasts: ogredome@ogresnovads.lv, www.ogresnovads.lv 


IEKŠĒJIE NOTEIKUMI
Ogrē

[bookmark: _GoBack]2026. gada 18. jūnijā							     		Nr.14/2026

Kārtība, kādā Ogres novada pašvaldība sadala valsts budžeta mērķdotācijas un pašvaldības finansējumu izglītības iestāžu pedagogu darba samaksai 

Izdoti saskaņā ar
	Valsts pārvaldes iekārtas likuma 
72. panta pirmās daļas 2. punktu 
I. Vispārīgie jautājumi
1. Noteikumi nosaka kārtību, kādā Ogres novada pašvaldība (turpmāk – pašvaldība)  aprēķina un sadala valsts budžeta mērķdotācijas vispārējās izglītības iestāžu pedagogu darba samaksai (turpmāk – mērķdotācija), valsts budžeta mērķdotācijas interešu izglītības pedagogu darba samaksai un valsts sociālās apdrošināšanas obligātajām iemaksām un pašvaldības finansējumu vispārējās pamatizglītības un vispārējās vidējās izglītības iestāžu pedagogu darba samaksai un valsts sociālās apdrošināšanas obligātajām iemaksām (turpmāk – pašvaldības finansējums).
2. Mērķdotācija un pašvaldības finansējums tiek aprēķināts un sadalīts saskaņā ar šiem noteikumiem un citiem uz pedagogu darba samaksu attiecināmiem Latvijas Republikā spēkā esošajiem normatīvajiem aktiem.
3. Noteikumi piemērojami attiecīgā gada valsts un pašvaldības budžetā apstiprinātā finansējuma ietvaros.
4. Mērķdotāciju un pašvaldības finansējumu aprēķina un sadala pašvaldības izpilddirektora  apstiprināta mērķdotācijas komisija.
II. Mērķdotācijas un pašvaldības finansējuma sadales pamatprincipi
5. Valsts budžeta mērķdotācijas interešu izglītības pedagogu darba samaksai un valsts sociālās apdrošināšanas obligātajām iemaksām sadalījumu veic komisija, pamatojoties uz Ogres novada pašvaldības iekšējiem noteikumiem par Ogres novada izglītības iestāžu interešu izglītības programmu izvērtēšanas un finansēšanas kārtību sagatavoto mērķdotācijas sadales priekšlikumu.
6. Mērķdotāciju un pašvaldības finansējumu izglītības iestādei aprēķina un sadala atbilstoši Valsts izglītības informācijas sistēmā reģistrēto izglītojamo un klašu skaitam izglītības iestādē kārtējā gada 1. septembrī.
7. Mērķdotāciju sadala:
7.1. izglītības iestādes administrācijas darba samaksai;
7.2. izglītības iestādes atbalsta personāla darba samaksai;
7.3. pedagogu darba samaksai mācību plāna īstenošanai.
8. Pašvaldības finansējumu sadala:
8.1. izglītības iestādes administrācijas, atbalsta personāla un pedagogu darba samaksai, ja izglītības iestāde neizpilda ārējos normatīvajos aktos noteiktos kritērijus, kādos valsts piedalās izglītības iestādes pedagogu darba samaksas finansēšanā pilnā apmērā;
8.2. izglītības iestādes administrācijas, atbalsta personāla un pedagogu darba samaksai, ja izglītības iestāde tai piešķirtās mērķdotācijas ietvaros nevar nodrošināt pilnvērtīgu mācību programmu īstenošanu. 
9. Izglītības iestādes vadītājs mērķdotāciju un pašvaldības finansējumu sadala atbilstoši spēkā esošajiem normatīvajiem aktiem un saskaņā ar izglītības iestādē izstrādāto kārtību, nodrošinot mērķdotācijas sadales atklātību.
III. Vienotie principi pedagogu darba samaksas noteikšanai
10. Izglītības iestādes vadītājs nodrošina pedagogu darba samaksas aprēķinu, veicot pedagogu tarifikāciju piešķirtā finansējuma ietvaros atbilstoši normatīvo aktu prasībām, paredzot tajā finansējumu izglītības iestādes administrācijas darba samaksai, atbalsta personāla darba samaksai un pedagogu darba samaksai.
11. Izglītības iestādes vadītājs lēmumu par pedagoga darba algas likmes palielināšanu un citu pienākumu apmaksu pieņem pēc 10. punktā noteikto nosacījumu ievērošanas atbilstoši izglītības iestādei piešķirtajai mērķdotācijai un pašvaldības finansējumam.
12. Izglītības iestādes vadītājs paredz rezerves fondu ne vairāk kā 1% apmērā no izglītības iestādei piešķirtā finansējuma, paredzot finansējumu pedagogu aizvietošanai, ilgstoši slimojošu izglītojamo izglītošanai un piemaksām par papildu pedagoģisko darbu.
IV. Izglītības iestāžu tarifikācijas sagatavošana un iesniegšana
13. Izglītības iestādes vadītājs sagatavotās mērķdotācijas tarifikācijas un pašvaldības budžeta finansējuma tarifikācijas uz kārtējā gada 1. septembri, iepriekš elektroniski saskaņojot ar Ogres novada Izglītības pārvaldi, iesniedz pašvaldībā grāmatvedības un finanšu funkciju veikšanai.
14. Izglītības iestādes vadītājs visas izmaiņas tarifikācijā saskaņo ar Ogres novada Izglītības pārvaldi, veicot pārtarifikāciju.
V. Noslēguma jautājums
15. Atzīt par spēku zaudējušiem Ogres novada pašvaldības 2024. gada 18. decembra iekšējos noteikumus Nr.70/2024 “Kārtība, kādā Ogres novada pašvaldība sadala valsts budžeta mērķdotācijas un pašvaldības finansējumu izglītības iestāžu pedagogu darba samaksai” (apstiprināti ar Ogres novada pašvaldības 2024. gada 18. decembra sēdes lēmumu (protokols Nr. 21; 17.)). 



Domes priekšsēdētājs									A. Krauja

